Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: A helyi önkormányzatok címzett és céltámogatási rendszeréről szóló 1992. évi LXXXIX. törvény 1/A. §-a (3) bekezdésének a) pontja alapján a területfejlesztési tanácsok
Paragraph Index: 80

c) Elszámolás Szerzői jogdíj előleg megfizetésre vonatkozó megállapodás esetén legkésőbb az előadást (rendezvényt) megelőző 3 nappal kell a szerzőijogdíj-előleg befizetést teljesíteni. A szervező 3 nappal a koncert után, vagy a megállapodásban meghatározott egyéb határidőre köteles az elszámolás alapjául szolgáló iratokat becsatolni. A szervező a belépőjegyeket a számviteli jogszabályokban meghatározott szigorú számadású bizonylatként köteles kezelni, és ez nyilvántartásaiból ellenőrizhető kell hogy legyen. Amennyiben a szervező bejelentési kötelezettségének önként nem tesz eleget, az ARTISJUS kérheti a szervező bizonylatait, vagy előzetes egyeztetést követően betekinthet a könyvelésbe. Ha a kért iratokat és bizonylatokat írásbeli felszólítás után sem nyújtják be határidőre, az ARTISJUS a rendelkezésére álló adatok alapján készíti el a számlát.

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes